《次韵子瞻病中大雪》
宋代·苏辙

吾兄笔锋雄，诗俊不可和。
雪中思清绝，韵恶愈难奈。
殷勤赋黄思，自劝饮白堕。
言随飞花落，意与长风簸。
余力远见撩，千里寄?崔嵯。
嗟予学久废，有类转空磨。
研磨久无得，安可待充货。
空记乘峡船，行意被摧剉。
溟闬覆洲渚，泠洌光照坐。
我唱君实酬，驰骋不遑卧。
譬如逐兽卢，岂觉山径坷。
酒肴助喧热，笔砚尽沾涴。
诗词禁推类，令肃安敢破。
亦有同行人，牵挽赴程课。
尔来隔秦魏，渴望等饥饿。
徒然遇佳雪，有酒谁与贺。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。